Il-festa tat-Trinitá qaddisa tistedinna biex l-affarijiet ta' kuljum ikunu bħal ħmira ta' komunjni, ta' konsolazzjoni u ta' ħniena. It-Trinità hija familja ta' 3 persni – li qatt ma hija magħluqa fiha nfissha, imma hija miftuħa għall-oħrajn. Alla l-Missier li jikkrea/joħloq Alla l-Ispirtu s-Santu li jigwidana għal sitwazzjonijiet ġodda fil-ħajja tagħna bl-għajnejn ta' Ġesù, u fl-istess ħin miftuħa għal dawk li jkun qed jiġri u għall-futur. L-Ispirtu s-Santu jieħu ħsieb il-weġgħat umani mill-inġustizzja, mill-oppresjoni, mibgħeda u mir-rebgħa. Il-Missier li jfittixni L-Iben li jsalvani L-Ispirtu s-Santu li jgħallimni Alla l-Missier – Huwa qed viċin tagħna, jieħu ħsiebna, jħobbna, jħarisna. Huwa dak li nistgħu nduru lejn fiż-żminijiet is-sbieħ u l-koroh,..lest li jismgħana, dak li jixtieqilna l-ġid. Issa l-Missier Alla mhux qed iħobbna mis-sema, imma issa Ġesù Alla qed jħobbna fi bniedem bħalna. Mhux waħdina, imma magħna. Jekk Alla huwa magħna, min jista' jkun kontra tagħna? L-Ispirtu li wkoll jgħina biex nimxu l-quddiem mingħajr biżgħat…jgħinna fid-djugħfijiet tagħna Il-komunjoni tat-Trinità tilqana kollha kemm aħna, u tinkoraġinna biex ngħixu fl-imħabba u fil-qsir fratern, għaliex fejn hemm l-imħabba hemm Alla. Il-fatt li aħna li aħna maħluqa fuq l-immaġini u x-xebħ t'Alla, jgħinna nifhmu lilna nfusna bħala persuni f'relazzjonijiet interpersonali ta' solidarjetà u mħabba għall-oħrajn. Il-Missier, l-Iben u l-Ispirtu s-Santu jaħdmu fil-ħajja tagħna jekk aħna jkollna qalbna miftuħa. Lest li tiftaħ qalbek għall-Missier, għall-Iben u għall-Ispirtu s-Santu? Alla l-Missier li jagħder u jħenn Fl-ewwel qari l-awtur tal-ktieb tal-Eżodu (minkejja li dak iż-żmien ma kienux jafu bil-kunċett tat-Trinita') jagħtina ħjiel tal-ewwel persuna tat-Trinita' – Alla l-Missier li jagħder u jħenn. Diversi frażijiet li jsemmilna li għandhom x'jaqsmu mal-viċinanza t'Alla: il-Mulej niżel fi sħaba u waqaf hemm… Alla li jinżel ħdejja u ħdejk, Alla li jkun qrib tagħna. Alla li jieqaf ħdejk, jieqaf iħares lejk b'ħarsa ta' imħabba, Alla li jieqaf miegħek, li jimxi bil-pass tiegħek… Kemm qiegħed nieqaf u nistenna lil ħaddieħor, kemm qiegħed nimxi mal-oħrajn bil-pass tagħhom fil-fidi, fil-ħajja? tqil biex jagħdab u kbir fit-tjieba u l-fedeltà… Alla li huwa tqil biex jirrabja.. tqil biex tgħaddi tiegħu, tqil biex jabbandunana…imma kbir fit-tjubija tiegħu, fil-fedeltà – Alla li jżomm il-wegħda tiegħu magħna li jaħfrilna… Kemm qiegħed inkun 'tajjeb' – naħfer, nagħder u nħenn għal ħaddieħor? Ta lil ibnu l-waħdieni biex kull min jemmen fih ma jintilifx, iżda jkollu l-ħajja ta' dejjem… Kristu li offra ħajtu għalina fuq is-salib, Kristu li jsalvana min-nuqqasijiet tagħna. …biex id-dinja ssalva permezz tiegħu … Kristu li jinsab preżenti diġà f'kull wieħed u waħda minna. Kristu li jinsab preżenti fid-dinja, Kristu li huwa preżenti fl-ewkaristija imma f'kull persuna li niltaqgħu magħha. Alla l-Ispirtu li jgħaqqadna Il-grazzja ta' Sidna Ġesù Kristu, l-imħabba ta' Alla u l-għaqda fl-Ispirtu s-Santu jkunu magħkom ilkoll– L-ispirtu s-Santu li jagħtina d-doni (l-festa' tal-Ħadd li għadda), l-ispirtu s-Santu li jinżel f'qalbna, jidħol fina u jgħallimna nagħrfu naqraw l-esperjenzi tal-ħajja tagħna . L-ispirtu li jipprovdilna l-esperjenzi skont dak li nifilhu għalih f'dak il-mument…jimxi magħna – iħeġġiġna bir-riħ, bin-nar u bil-kelma.. Alla li jsir bniedem, bħalna u jibqa' fina permezz tal-ispirtu tiegĦu – u aħna inkomplu nwasslu l-ispirtu li hemm fina: Spirtu ta' komunjoni – Trinita' bħala familja, bħala komunita' – komunjoni fil-familja, komunjoni fuq il-post tax-xogħol ma' sħabi, komunjoni ma' persuni li għandhom fehma differenti minn tiegħi, komunjoni ma' persuni li jħaddnu reliġjonijiet oħrajn, ideoloġiji politiċi differenti… eċċ Spirtu ta' maħfra – aħna ministri tal-ħniena bejnietna, speċjalment wara li nirċievu s-sagrament tal-qrar… u sawwab fuqna l-ispirtu qaddis tiegĦu għall-maħfra tad-dnubiet… Spirtu ta' ħelsien/liberta' – inħallu lil ħaddieħor fil-liberta' li jesprimi lilu nnifsu kif inhu – ninkuraġġuħ, nimxu miegħu, ngħallmuh, ngħinuh, nwieżnuh… Illum hija l-festa ta' Pentecoste…waħda mill-isbaħ festi. Hija l-festa tal-Ispirtu s-Santu… Minn din il-ġurnata l-Ispirtu kien "mogħti", u nirċevuh u nirrikonoxxu d-don ta' Kristu Rxoxt. L-Ispirtu li jagħti l-qawwa, li huwa preżenti f'kollox, preżenti fil-kultura tagħna. Huwa wkoll l-Ispirtu li bil-kwiet u tul iż-żmien jipperparana biex ngħixu l-fidi. Huwa l-Ispirtu li qed preżenti f'kull mument tal-ħajja tagħna. Mingħajru, ma nkunx l-istess. U grazzi għad-doni tiegħu, nista' nimxi, nimxu f'dan il-vjaġġ ta' fidi, tama u mħabba. Huwa preżenti fina. Għaliex aħna minn aħna mhux minn barra imma minn ġewwa. Xi spirtu hemm fina? Nistgħu minn barra nidhru tajbin, imma minn ġewwa l-Ispirtu huwa dgħajjef, vojt, xotti…din mhux xi qasma bejn ta' ġewwa u barra….għax anke bil-kontra, jista' jkun li xi ħadd minn barra huwa marid, imma għandu spirtu ta' tama, ta' mħabba, ta' fidi, ta' ħlewwa, ta' sabar, ta' paċi interna. L-Ispirtu kien minn dejjem. Illum l-Ispirtu li kien mwiegħed, ġie mogħti bħala don u rigal lilna. Hemm il-preżenza tiegħu. Meta nefaħ l-Ispirtu t'Alla, sar kambjament kbir – minn nies beżgħana maqfulin ġewwa ħarġu barra, l-biża tagħhom inbidlet…(u dan l-Ispirtu li jrid jagħmel lilna – fix-xhieda tal-fidi tagħna fih)…. minn nies li bdew jiddejqu u jinkwetaw kif ser jitkellmu, bdew jitkellmu ċar u tond u b'linġwi differenti, bdew jippridkaw (li aħna wkoll b'ħafna mħabba nitkellmu fit-tama li għandna f'Ġesu Kristu, li nakkumpanjaw lil ħaddieħor) … Ħalli l-Ispirtu t'Alla jiftaħ il-bieb u t-twieqi, jonfoħ, jwaqqa l-ħitan!…ħa jiftaħ il-bibien ta' qlubna mill-biżgħat tagħna, mill-istereotipi lejn persuni oħra, lejn djalogu seren ma kulħadd u fil-kultura (kif kien jagħmel Ġesu)…li noħorġu mill-kaxxa magħluqa ta' kif naħsbu u nħarsu lejn l-affarijiet…li ninżlu fil-fond u b'dixxerniment nagħżlu l-Ispirtu veru fil-kultura tagħna…mhux kollox ħażin, anke jekk jidher at first glance li hemm il-ħażin, ejjew l-aħwa ninżlu fil-fond tal-affarijiet u naraw warajhom x'hemm…… ninżlu fil-fond u naraw l-ispirtu li hemm, ukoll l-Ispirtu t'Alla, għaliex fejn hemm il-persuni hemm l-Ispirtu t'Alla, għaliex aħna kollha kemm aħna tempju tal-Ispirtu t'Alla … Huwa attiv fil-qlub tagħna. Kulħadd huwa msejjaħ biex jwieġeb lil Ispirtu b'Iva jew b'Le. U fejn nistgħu nesperjenzaw dan l-Ispirtu t'Alla ? F'mumenti meta kont kważi qtajt qalbi, u dak il-ħin jitfaċċa xi ħadd – bil-Malti ngħidu rajtek anġlu – u li b'kelma waħda, b'taptipa ċkejkna, minn hemm mxejt il-quddiem. Narah f'dawk il-persuni li minkejja huwa morda, huwa mimlija b'tama – u jikkunslaw lilek. Narah fit-tajjeb fil-ħajja , fil-persuni li għandhom il-paċi f'qalbhom u li jitkellmu b'mod ħieles u ma għandhom preġudizzji u maskli. Jkun fil-mumenti ta' talb komunitarju …ikun ukoll fil-biki li ma jinstemax u wkoll fil-ferħ. F'xhieda umli ta' nsara mimilijin mħabba, ta' ħbieb li tani, ta' persuni li ġabuli differenza f'ħajti. Narah fin-natura , fil-kwiekeb bil-lejl, fis-skiet u s-silenjzu, fis-safa tal-qalb, fejn l- affarijiet huwa awtentiċi u mhux mimlija ġideb, nofs veritajiet, ambizzjonijiet, għira, piki, ġlied u ħafna strutturi. Inħossu fil-ferħ tal-qadi, tas-servizz, tal-ġid li tkun għamilt mingħajr ħadd ma jinduna, u mhux fid-deher. Qiegħed miegħi ta' kuljum fil-limitazzjonijiet tiegħi . Jgħidli La Tibżax…. Inibu f'dak il-leħen li ma tisimgħux b'dawn il-widnjen, imma tħossu qed jgħajjatek bil-qawwi f'qalbek. Dan l-Ispirtu huwa l-istess Spirtu li Santu Wistin, missier il-komunita tagħna, jsejjaħlu bħala Alla fl-Istaqrijiet, meta jgħidlu – Inti kont iktar fil-fond minn dak li fhimt, u ogħla minn dak li stajt nilħaq. Ejja Spirtu ta' Alla u ġedded il-wiċċ tal-art…diġa qed hemm, imma hemm bżonn ta' tiġdid. Tiġdid fir-relazjonijiet tagħna ma' xulxin, fil-ħajja spiritwali tagħna, fil-mixja tagħna ta' kuljum, fil-kultura tagħna, fis-soċjeta, fil-Knisja, fil-familji, fina bħala individwi. Aħna għandna nkomplu f'din il-mixja ta' tfixxija mal- oħrajn li nkunu alternativa li nġibu tama bil-preżenza tagħna : alternativa għal dak li huwa rieqed fil-kultura tagħna, fil-life styles, alternativa fil-valuri li hemm fl-ekonomija, fil-politika, fil-gvernijiet, li ma jirriflettux l-tagħlim ta' Ġesu, u nevanġelizzaw permezz tal-valuri.